Diari Oficial de la Generalitat Valenciana


Sumari del DOGV 2435, del 25-01-1995 (1995/833643)

DECRET 5/1995, de 10 de gener, del Govern Valencià, pel qual accepta la cessió gratuïta de la propietat de l'immoble de 6.125 m2 de superfície, situat en l'avinguda de l'Om de Picassent, destinat a residència i centre de dia per a la tercera edat, realitzada per l'Ajuntament de Picassent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/01/10/5/dof/vci/html**

### Dades del document

Número de DOGV
:   2435

Data del DOGV
:   25-01-1995

Secció del DOGV
:   DISPOSICIONS GENERALS

Número del document
:   1995/833643


Data del document
:   10-01-1995

Organisme emissor
:   Conselleria d'Economia i Hisenda

Tipus de document
:   Decret

DECRET 5/1995, de 10 de gener, del Govern Valencià, pel qual accepta la cessió gratuïta de la propietat de l'immoble de 6.125 m2 de superfície, situat en l'avinguda de l'Om de Picassent, destinat a residència i centre de dia per a la tercera edat, realitzada per l'Ajuntament de Picassent.   
L'Ajuntament de Picassent, en sessions plenàries realitzades el dies 28 de desembre de 1992 i 29 de març de 1994, acordà la cessió gratuïta a la Generalitat Valenciana de la propietat de l'immoble situat en l'avinguda de l'Om, propietat de l'ajuntament.  
La cessió es realitza amb el fi determinant de construir-hi una residència i centre de dia per a la tercera edat.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda, i amb la deliberació prèvia del Govern Valencià en la reunió del dia 10 de gener de 1995,  
DECRETE  
Article primer  
Acceptar la cessió gratuïta de la propietat realitzada per l'Ajuntament de Picassent, de l'immoble de 6.125 m2 de de superfície, situat en l'avinguda de l'Om d'aquest municipi, que confronta: nord, avinguda del Nord; sud, carrer Marqués de Dos Aigües i finca de l'ajuntament; est, carrer Barranc, i oest, avinguda de l'Om i finca de l'ajuntament.  
Aquesta finca es forma per agrupació de les següents:  
- Finca de 5.000 m2 de superfície, inscrita en el Registre de la Propietat de Picassent, foli 167, llibre 355, finca 29.514.  
- Finca de 1.125 m2 de superfície, inscrita en el Registre de la Propietat de Picassent, foli 171, llibre 355, tom 2.211, finca 29.518.  
Article segon  
La cessió gratuïta efectuada per l'Ajuntament de Picassent es fa amb la condició de construir i destinar l'immoble a residència per a la tercera edat.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 10 de gener de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI